Foto: Facebook.com/ASBC “O‘zbekiston” universal sport majmuasida Boks bo‘yicha Osiyo chempionatining final janglari davom etmoqda. Unda 81 kg vazn toifasida ishtirok etib, yarim finalga chiqa olmagan bokschilar o‘rtasida JCh yo‘llanmasi uchun janglar bo‘lib o‘tdi. Shabbos Nig‘matulloyev (Tojikiston) – Adli Hafiz Mohd Pauzi (Malayziya)  Manish Panvar (Hindiston) – Ali Avais Xon (Pokiston) juftliklarida tojikistonlik va pokistonlik bokschilarning qo‘llari baland kelib, Germaniyada bo‘lib o‘tajak JCh yo‘llanmasini qo‘lga kiritishdi. Ushbu vazn toifasida Osiyoda eng kuchli bokschi kim ekanini aniqlab beradigan jangda esa ringga Bektemir Meliqo‘ziyev (O‘zbekiston) – Yyerik Aljanov (Qozog‘iston) juftligi kelib chiqishdi. Aytish mumkinki, Bektemir ustunligida o‘tgan jangda u haqli ravishda g‘alaba qozondi.